
                                                 Nr.23/8/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru
ratificarea Protocolului între România şi Comunităţile Europene privind evaluarea conformităţii şi acceptarea produselor industriale, semnat la Bucureşti la 27 octombrie 2006, la Acordul European instituind o Asociere între România, pe de o parte, şi Comunităţile Europene şi statele membre ale acestora, pe de altă parte, semnat la Bruxelles la 1 februarie 1993, transmisă, în procedură de urgenţă, cu adresa nr. PLx3 din 5 februarie 2007.



În raport de obiectul şi conţinutul său, proiectului de lege face parte din categoria legilor ordinare.



În conformitate cu prevederile art. 75 alin.(1) din Constituţia României, republicată, Camera Deputaţilor este prima Cameră sesizată.
PREŞEDINTE,

Iulian Iancu

                 Nr.23/8/2007
R A P O R T
asupra proiectului de Lege pentru ratificarea Protocolului între România şi Comunităţile Europene privind evaluarea conformităţii şi acceptarea produselor industriale, semnat la Bucureşti la 27 octombrie 2006, la Acordul European instituind o Asociere între România, pe de o parte, şi Comunităţile Europene şi statele membre ale acestora, pe de altă parte, semnat la Bruxelles la 1 februarie 1993


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege
pentru ratificarea Protocolului între România şi Comunităţile Europene privind evaluarea conformităţii şi acceptarea produselor industriale, semnat la Bucureşti la 27 octombrie 2006, la Acordul European instituind o Asociere între România, pe de o parte, şi Comunităţile Europene şi statele membre ale acestora, pe de altă parte, semnat la Bruxelles la 1 februarie 1993, transmis cu adresa nr. PLx3 din 5 februarie 2007, înregistrat la comisie sub nr. 23/8 din 6 februarie 2007.


Comisia pentru politică externă a avizat negativ proiectul de lege cu avizul nr. 33/PLx3 din 13 februarie 2007,iar Comisia juridică, de disciplină şi imunităţi a avizat favorabil, cu avizul nr. 31/54 din 12 februarie 2007.


Consiliul Legislativ a avizat favorabil proiectul de lege, cu avizul nr. 1694 din 13 decembrie 2006.


Proiectul de lege are ca obiect de reglementare ratificarea Protocolului între România şi Comunităţile Europene privind evaluarea conformităţii şi acceptarea reciprocă a produselor industriale (PECA), semnat la Bucureşti la 27 octombrie 2006, la Acordul European instituind o Asociere între România, pe de o parte, şi Comunităţile Europene şi statele membre ale acestora, pe de altă parte, semnat la Bruxelles la 1 februarie 1993, ratificat prin Legea nr.20/1993.


Membrii Comisiei pentru industrii şi servicii au examinat proiectul de lege în şedinţa din 13 februarie 2007, fiind prezenţi 18 deputaţi din totalul de 21 de membri  ai comisiei.



La lucrările comisiei a participat doamna Cristiana Ion – director în cadrul Ministerului Economiei şi Comerţului.



În urma dezbaterii, membrii comisiei au hotărât, în unanimitate, respingerea proiectului de lege  având în vedere că prevederile acordului sunt caduce deoarece, după 1 ianuarie 2007, prin aderarea României la Uniunea Europeană,  au fost eliminate toate barierele tehnice în calea comerţului în ceea ce priveşte produsele industriale şi care erau reglementate prin Protocol.




În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, Camera Deputaţilor este  prima Cameră sesizată.

                  PREŞEDINTE,                                         SECRETAR,
                   Iulian Iancu                                            Aurelia Vasile
Consilier parlamentar,
Silvia Vlăsceanu

